open-index/open-wikipedia-markdown huggingface dataset:
Sverdsang

***Sword Song*** er den fjerde romanen i bestselgerserien *Sword Stories* skrevet av historieromanforfatteren Bernard Cornwell.''

Protagnoisten Uthred holder skjebnen til Wessex i sitt sverd igjen og boken følger Alfreds bestrebelser med å beskytte Wessex og forene England.

Boken ble utgitt 3. september 2007.

## Handling
Uthred er fremdeles fanget av sin ed til Alfred. Hans gamle «venn» Haesten har imidlertid sendt ham en beskjed om at den døde har en beskjed til Uthred. Skeptisk går Uhred for å konsultere sin budbringer som ligger i graven, som forteller at han vil bli konge av Mercia.

Slitt mellom sin ed til en konge som han misliker og skjebnen som forteller at han vil bli konge, gir han tillatelse til Haesten om å introdusere sine norrøne allierte Sigefrid og hans bror Erik.

Det er kun når en prest skal til å bli korfestet at skjebnen tar en annen vending. Uthred gjenkjenner sin gamle våpenkamerat, waliseren Father Pyrlig.

Etter å ha lurt Sigefrid til å kjempe mot presten, som selv er en fryktsom fighter, forlater Uthred og Pyrlig dem. Uthred lover å vende tilbake.

Han vet imidlertid at hans ed holder ham og blir tilkalt av Alfred for å ta tilbake London for Earl Aethelred of Mercia fra Sigefrid og de med ham som har samlet seg som en horde og som ønsker å samle soldater og angripe Wessex.

Gjennom forstillelse virker Uthreds angrep fra sjøen og Londons forsvarere blir fanget i det åpne idet de forserer frem for å konfrontere Aethelreds større angripende armé.

Fastkilt mellom det som var deres trygge tilfluktssted i London, med sakserne foran dem og Uthreds styrker bak, blir de nørrøne beseiret.

Et særskilt grusomt slag blir forårsaket av Osferth (sønnen til Alfred) som hopper ned fra (wall) oppå Sigefrid og skader ham på en slik måte at han blir forkrøplet.
Sixtus II

**Pave Sixtus II** eller **Pave St. Sixtus II** var pave fra 30. august 257 til 6. august 258. Han døde som martyr under keiser Valerians forfølgelse av kirken.

## Biografi
### Bakgrunn
*[[Liber Pontificalis]]* angir at Sixtus var gresk, men dette kan bero på en sammenblanding mellom ham og en pythagoreisk filosof av samme navn. Tidligere antok man feilaktig at det var samme person som hadde skrevet *Sentences*. Videre ble det påstått, muligens uriktig, at pave Sixtus hadde forfattet en avhandling, *Ad Novatianum*.

### Pave
Under forgjengeren, pave Stefan Is pontifikat, brøt det ut en heftig strid mellom kirken i Roma og kirkene i Afrika og Asia om kjetterdåpen. Under Sixtus' pontifikat ble relasjonene mellom øster- og vesterlandets kirker bedret, men i Roma fortsatte de å nekte å gjendøpe kjettere.

### Martyrdød
Han led martyrdøden ved halshugging under keiser Valerianus' forfølgelse. Valerian hadde i to edikter forbudt kristendomen. I det siste av ediktene, utstedt i begynnelsen av august 258, beordret keiseren at alle biskoper, prester og diakoner skulle summarisk avrettes (*episcopi et presbyteri et diacones incontinenti animadvertantur*). Opplysningene om dette kommer hovedsakelig fra et brev fra Cyprianus til Successus, biskop av Abbir Germaniciana.

Det er usikkert om Sixtus var stilt for retten før henrettelsen, men før han ble tatt til fange, samlet han sin menighet på en kirkegård, der han satte seg på en stol for å tale til dem da soldatene ankom. Pave Sixtus var en av de første som falt som offer for denne forfølgelsen. Samtidig ble fire diakoner henrettet, og ytterligere to diakoner led martyrdøden samme dag.

Pave Damasus I har skrevet epitafen ved graven i Calixtus katakomber. Til graven førte forsamlingen den blodige stolen som han hadde sittet på på kirkegården. Ved stedet der han ble avrettet ble det bygd et oratorium, *Oratorium Xysti*, dit pilegrimer valfartet ennå på 600- og 700-tallene.

Sixtus IIs relikvier æres i kirken San Sisto Vecchio i Roma.

## Litteratur
*
Dionysius (pave)

**Pave St. Dionysius** var pave fra 22. juli 259 til 26. desember 268.

## Liv og virke
### Bakgrunn
Ifølge tradisjonen var Dionysius av gresk herkomst, men ingen opplysninger om hans fødsler er kjente. 

### Prest
Under pave Stefan Is pontifikat (254-57) fremtrådte Dionysius som presbyter i den romerske kirken, og tok som sådan del av striden vedrørende kjetterdåpen. Dette foranlediget biskop Dionysius av Alexandria til å skrive et brev om dåpen, der han beskriver denne Dionysius som en utmerket og lærd mann, forteller Eusebios.

Under pave Sixtus II (257-58) skrev samme biskop av Alexandria til Dionysius angående en viss Lucianus; hvem denne Lucianus er, kjenner man ikke til. Etter at Sixtus II hadde lidt martyrdøden under keiser Valerianus' forfølgelser, stod Pavestolen tom i nesten ett år, mens den voldsomme forfølgelsen gjorde det umulig å velge en etterfølger.

### Pave
Da forfølgelsene var opphørt, ble Dionysius valgt til pave den 22. juli 259.

Noen måneder senere utferdiget keiser Gallienus et toleranseedikt, noe som satte en stopper for forfølgelsene definitivt og gjorde kirkens eksistens lovlig. Dermed kom kirken atter i besittelse av sine eiendommer, helligdommer og gravplasser, og pave Dionysius kunne begyne å reetablere kirkelig orden. 

Omkring år 260 skrev biskop Dionysius av Alexandria til Ammonius og Eufranor om sabellianismens feilslutninger, og uttrykte seg då utydelig om *logos* og dets relasjon til Faderen. Anklager ble derfor rettet mot ham overfor pave Dionysius, som lot innkalle til synode i Roma for å behandle spørsmålet. Pave antok i sitt eget og i synodens navn et viktig lærebrev hvori sabellianismen nok en gang ble forsømt, og likeså den oppfatning, som blant annet marconittene hadde, at det guddommlige monarki kunne inndeles i tre distinkte hypostaser, eller at Guds sønn er skapt. Dessuten sendte pave Dionysius et brev til biskop Dionysius der han oppfordret ham til å tydeliggjøre sitt standpunkt i spørsmålet, noe han gjorde i sin *Apologia*.

I pakt med kirkens tradisjon ble pave Dionysius omsorg ustrakt til land langt borte. Da de kristne i Kappadokia gjennomled vanskelige tider under goternes angrep, skrev paven et beklagende brev til kirken i Caesarea og sendte dem en stor sum penger som skulle anvendes til å frikjøpe kristne slaver. Den store synoden i Antiochia, under hvilken Paulus av Samosata ble avsatt, sendte paven et brev om sine beslutninger.

Dionysius ble begravet i den pavelige krypt i Calixtus' katakomber.

## Litteratur
* 

## Referanser
Roar Berg

**Roar Berg** (født 1969) er en norsk sangpedagog, kantor, korleder og sanger (tenor). 

Berg er utdannet i sang ved Rogaland Musikkonservatorium 1994 og i kirkemusikk ved Kirkelig utdanningssenter i nord 2001, og ensembleledelse ved Norges musikkhøgskole 2025. Han startet sitt arbeid som organist i Vardø kirke i 1993; dereter fra 2000 i Alstadhaug kirke i Skogn og fra 2002 i  Høybråten, Fossum og Stovner sokn i Oslo. Siden 2022 har Berg vært kantor og korleder i Grorud kirke i Oslo.

Roar Berg har utgitt 3 titler orgelverk på Cantando musikkforlag.

Han har studert sang hos blant andre Petri Lindros og Njål Sparbo. Han har studert direksjon hos blant andre Arne Hadland, Cathrine Winnes og Rolf Gupta. I oktober 2001 hadde han sin profesjonelle debut som tenorsolist i Nidarosdomen.

## Referanser


## Eksterne lenker
*
King’s Commendation for Brave Conduct

**King's Commendation for Brave Conduct** var en britisk utmerkelse for modige handlinger utført med risiko for eget liv utenfor direkte strid eller i fredstid. Utmerkelsen kunne tildeles både sivile og militært personell. Den ble innført i 1939 i forbindelse med andre verdenskrig. Fra 1952 var den kjent som **Queen's Commendation for Brave Conduct**. Den ble i 1994 erstattet av Queen's Commendation for Bravery.

## Bakgrunn
Utmerkelsen ble til i 1939 som følge av utviklingen av et belønningssystem for sivil innsats etter utbruddet av andre verdenskrig. King's Commendation for Brave Conduct utgjorde fjerde og laveste trinn i et system med George Cross øverst, etterfulgt av George Medal og med bruk av Order of the British Empire på trinn tre. Den tilsvarte da Mentioned in Despatches for militær stridsinnsats. King's Commendation for Brave Conduct kunne tildeles posthumt og ble i tillegg til sivil innsats også benyttet til å belønne innsats fra militære utenfor direkte stridssituasjoner.

## Utforming

Opprinnelig besto King's Commendation for Brave Conduct bare av et diplom.

Omkring 1943 ble det innført et merke i rødt og gullfarge til å bæres på tøyet. Det var av plast og hadde et opprett sverd i en kronet krans og med et bredt bånd med innskriften «FOR BRAVE CONDUCT» over tre linjer.

Plastmerket ble i 1945 erstattet av et laurbærblad i sølv for sivile og eikeblad i bronse for militære, tilsvarende merket for Mentioned in Despatches. Sivile som er tildelt Defence Medal bærer merket på dennes medaljebånd. I andre tilfeller bæres merket direkte på klesdrakten.

## Norske innehavere

Utmerkelsen ble også tildelt nordmenn. Blant disse er Arne Laudal, Kai Holst, Håkon Kyllingmark, Peter Michael Motzfeldt, Wilhelm Münter Rolfsen, Hjalmar Olai Storeide og Jan Solberg.

## Referanser
Verdenscupen i terrengsykling

**Verdenscupen i terrengsykling** (The UCI Mountain Bike World Cup) er en årlig serie med terrengsykkelkonkurranser som er styrt av det internasjonale sykkelforbundet. Den første runden verdenscup-konkurranser ble arrangert i 1991 og besto kun av øvelsen rundbane. Verdenscupen i utfor ble etablert to år etter, og parallellslalåm ble lansert i 1998. Dette formatet, med to ryttere som kjørte mot hverandre i parallelle løyper i utslagnings-heat, utviklet seg videre til four-cross med fire ryttere som følger samme trasé, i 2002.

Ryttere tjener opp poeng avhengig av deres plassering i hvert ritt. Den regjerende mesteren i hver klasse kan kjennes igjen ved en verdenscupleder-jersey.

## Resultater

### Rundbane (XCO)
** Herrer **

**Kvinner**

### Rundbane sprint (XCE)
** Herrer **

**Kvinner**

### Rundbane tempo
**Herrer**

**Kvinner**

### Maraton
**Herrer**

**Kvinner**

### Utfor
**Herrer **

**Kvinner**

### Parallellslalåm
**Herrer**

**Kvinner**

### Four-cross
**Herrer**

**Kvinner**

## Se også

* VM i terrengsykling og trial
* Terrengsykling
* Rundbane
* Utfor (sykkel)
* Four-cross
* Biketrial
* Maraton (sykkel)
Öja

**Öja** er en tidligere kommune i landskapet Mellersta Österbotten i Finland. Kommunen hadde 656 innbyggere i 1963. Öja var enspråklig svensk med rundt 99&nbsp;% svensktalende. 

Öja kommune ble utskilt fra Kronoby i 1932 og slått sammen med Karleby 1. januar 1969. Etter sammenslåingen av Karleby og Gamlakarleby i 1977 ligger Öja i den nye bykommunen Karleby.

Öja ligger på en halvøy i Bottenviken vest for byen Karleby. Området hadde 787 innbyggere i 2005, Siden kommunesammenslåingen er den svenskspråklige andelen sunket til 72&nbsp;%.

## Referanser




## Eksterne lenker
* ''Uppslagsverket Finland'', Öja
Norsun

**Norsun AS** var en norsk produsent av monokrystallinske silisiumsbaserte solceller. Selskapet ble unnfanget av REC-gründeren  Alf Bjørseth og hans inkubatorselskap Scatec Innovation i 2005. Selskapet var et heleid datterselskap av **NorSun Holding AS**. Det hadde i underkant av 200 ansatte og omsetning på 130 millioner kroner (2008). De største eierne (2024) er Nysnø Klimainvesteringer, Statkraft Ventures, Abn Amro Sustainable Impact Fund og Scatec Innovation.

I mars 2009 hentet selskapet inn kr 1,15 milliarder i lån og egenkapital.

I juni 2024 meldte selskapet at de planlegger en ny fabrikk i Tulsa, Oklahoma, med investeringer på over 6,5 milliarder kroner. Målet er at fabrikken skal stå ferdig i 2026.

17. desember 2024 begjærte selskapet oppbud da det ikke lenger var økonomisk forsvarlig å fortsette virksomheten.
«Det europeiske solenergimarkedet har vært under betydelig press fra lav-pris import fra Kina de siste årene. I 2024 ble prispresset ytterligere forsterket på grunn av overkapasitet i Kina og Sørøst-Asia med påfølgende salgspriser i Europa under produksjonskost. Sammen med utilstrekkelige markedsreguleringer i EU har dette ført til omfattende nedleggelser av solenergivirksomheter i Europa og sviktende kundeunderlag for NorSuns fabrikk i Årdal.» skrev selskapet i en pressemelding.
NorSun Holding AS fortsetter sin satsing i USA.

## Se også
* Renewable Energy Corporation (REC)

## Referanser
Jomfrugata

**Jomfrugata** (1–22) er en gate i Midtbyen i Trondheim sentrum som strekker seg østvest fra Dronningens gate til Fjordgata. Gata ble oppkalt etter jomfru Maria ved kongelig approbasjon av Cicignons byplan fra 1681. Jomfrugata er idag steinbelagt og fungerer som bilfri gågate sammen med Thomas Angells gate. Fredsprismonumentet Walk of Peace er lokalisert i Jomfrugata.

## Bygninger og annet langs Holstveita
* **4:** Maskegården
* **7:** Geevegården
* **17b:** Perlehuset
* **19:** Tidligere eiendom for Kriebelgården frem til 1899.
* **20:** Tidligere eiendom for Skolemestergården frem til bybrannen 1681.

## Litteratur
*

## Eksterne lenker
* Flickr.com – Bildesøk på Jomfrugata
Carnival Corporation & plc

**Carnival Corporation & plc** er et amerikansk aksjeselskap notert på New York Stock Exchange og London Stock Exchange. Selskapet eier en rekke cruiserederier, herunder Carnival Cruise Lines og Cunard Line.

## Referanser


## Eksterne lenker
*
Evelyne Hall

**Evelyne Ruth Hall** senere **Adams** (født 10. september 1909 Minneapolis, død 20. april  1993) var en amerikansk friidrettsutøver som deltok i de olympiske leker 1932 i Los Angeles og 1936 i Berlin. 

Hall vant en olympisk sølvmedalje i friidrett under Sommer-OL 1932 i Los Angeles. Hun kom på andreplass på 80 meter hekk bak sin landsmann Mildred Didrikson.

## OL-medaljer
* 1932  Los Angeles -  Sølv i friidrett, 80 meter hekk

## Eksterne lenker
*
Dokkehus

**Dokkehus** er et leketøyshus brukt til lek med dokker. Vanligvis er en eller to av veggene til å ta av, eller ikke til stede, slik at man under leken kan styre og stelle inne i rommene. Huset er nedskalert fra et vanlig bolighus, og inneholder de fleste boligrom i en skala tilpasset dokkestørrelsen. De mest avanserte har til og med toalett og bad, (men sjelden innlagt vann).

Til dokkehuset kunne skaffes møbler og husgeråd i samme skala, slik at en dokkefamilie kunne leve like fint som herskapet som eide det. Etterhvert som dokker ble utbredt blant også almuens barn, bredte skikken med dokkehus seg, selv om de fleste småjenter måtte nøye seg med en seng og kanskje litt kopper og kar.

Slike dokkehus var opprinnelig et fenomen som bare ble eid av barn med velstående foreldre. Noen av disse er i dag høyt verdsatt både som museale ting og blant samlere.

## Eksterne lenker
*
Thomas Havnegjerde

**Thomas Havnegjerde** (født 13. februar 1962 i Oslo) er administrerende direktør i Sodexo Norge. Havnegjerde var fra 2002 til 2008 adm. direktør i Flytoget AS og før det hadde han ulike ledende stillinger i flyselskapet SAS. Mellom 2008 og 2011 jobbet han som administrerende direktør i Espira Gruppen (da Barnebygg).

## Referanser
Lubuge-demningen

**Lubuge-demningen** er en demning med installert vannkraftverk i elva *Duoyi* 33–45&nbsp;km sørøst for byen Luoping og 200&nbsp;km øst for millionbyen Kunming – på grensen mellom østre Yunnan, sørlige Guizhou og vestre  Guangxi, Kina. Denne lille sideelva til elva Huangnei He) og videre Nanpan, er forbundet via disse til vassdraget Hongshui – ei tilførselselv til Perlefloden. Anlegget ligger nær grensa til Guizhou. «Lubuge» på bai-språket betyr *beautiful village*.

Demningen ligger i ei kløft – Lubugekløfta, også kalt *Three Gorges of Lubuge* eller «Lubuges Tre kløfter» som er 8&nbsp;km lange – dette canyon brukes som reservoar for vannmassene for kraftverket. Lubuge har en total installert produksjonskapasitet på ca. 688 MW fordelt på seks turbiner, herunder 4 x 150 MW enheter og 2 x 44 MW enheter.

Demningen er en 103,8 meter høy steinfyllingsdam.

## Eksterne lenker
* China Discover – «Luoping».
Four-cross

**Four-cross**, **mountain-cross** eller **4X**, er en forholdsvis ny konkurransegren innen terrengsykling der fire syklister konkurrerer om å komme raskest utfor på en forhåndspreparert BMX-aktig nedoverhellende løype. 

Syklene er i prinsippet vanlige terrengsykler med alle de typiske elementer som disse har, men gjerne noe tilpasset for øvelsen. De kan være fulldempede med 75-100 millimeter dempervandring på hjulene, eller såkalte halvdempere (engelsk: hardtails) og de har typisk ganske kraftig ramme og utstyr for å hindre plutselig svikt under den forholdsvis tøffe øvelsen. Syklene har videre gjerne en kjedefører ved kranken og et girsystem ved bakhjulet, de har slakere rammevinkler enn vanlige terrengsykler, korte kjedestag, og lave kranklagerhus for bedre egenskaper ved rask svinging og akselerasjon. 

I de siste årene har løypene blitt mer ulente og mindre som BMX-løyper. Dette har blitt møtt med blandede reaksjoner fra rytterne, men det er antatt at denne økende avstanden fra BMX vil være av nytte for idretten. 

I Norge er four-cross fremdeles lite utbredt.

## Se også

* Parallellslalåm (terrengsykling)
* Utfor (sykkel)
* Terrengsykling
* VM i terrengsykling og trial
Marjorie Clark

**Marjorie Rees Clark**, senere **Smith**, (født 6. november 1909 i Bulwer i Natalkolonien, død 15. juni 1993) var en sørafrikansk friidrettsutøver som deltok i De olympiske leker i 1928 i Amsterdam og 1932 i Los Angeles.

Clark vant en olympisk bronsemedalje i friidrett under Sommer-OL i 1932 i Los Angeles. Hun kom på tredjeplass på 80 meter hekk bak Mildred Didrikson og Evelyne Hall, begge fra USA.

Fire år tidligere, i Sommer-OL i 1932 i Amsterdam, kom hun på femteplass i høydehopp.

## OL-medaljer
* 1932  Los Angeles -  Bronse i friidrett, 80 meter hekk

## Eksterne lenker
*
Eva Dawes

**Eva Dawes** senere **Spinks** (født 17. september 1912 i Toronto, død 30. mai 2009) var en canadisk friidrettsutøver som deltok i de olympiske leker 1932 i Los Angeles. 

Dawes vant en olympiske bronsemedalje i friidrett under Sommer-OL 1932 i Los Angeles. Hun kom på tredjeplass i høydehopp for damer bak Jean Shiley og Mildred Didrikson begge fra USA.

Dawes var kvalifisert for ytterligere to OL, 1928 i Amsterdam og 1936 i Berlin. Men hun var for ung i 1928, kun 15 år, og hun boikottet Berlin-OL på grunn av at det ble arrangert i Nazi-Tyskland.

## OL-medaljer
* 1932  Los Angeles -  Sølv i friidrett,

## Referanser


## Eksterne lenker
*
Mitt skip er lastet med

**«Mitt skip er lastet med»** er en innelek som forutsetter at deltakerne har et godt ordforråd og god nærhukommelse. Antall og alder på deltakere kan variere, men leken blir bedre jo flere som deltar.

Leken starter ved at alle som er med setter seg i en ring. Deretter velger man en bokstav i alfabetet. Rekkefølgen en deltar i bestemmes enten ved at man kaster en ball eller et garnnøste i fanget på den som skal svare, eller man kan snurre en flaske og la den tuten stopper mot være den som svarer.

Svareren skal så fortelle at «mitt skip er lastet med:» *noe som har navn på den valgte bokstaven*. Hvis svaret er riktig, er det svarerens tur til å utfordre ved å kaste nøstet i neste fang, alternativt snurre flasken. Vanligvis brukes samme bokstav til en er lens for ord. Det er nemlig ikke lov å bruke samme ord om igjen. 

Store diskusjoner kan oppstå av ordkombinasjoner som sykler, sykkelseter, sykkelvesker osv. dersom en ikke har avtalt regler for slikt.
Jean Shiley

**Jean Shiley Newhouse** (født 20. november 1911 i Harrisburg, Pennsylvania, død 11. mars 1998 i Los Angeles) var en amerikansk friidrettsutøver som deltok i De olympiske leker 1932 i Los Angeles.

Shiley ble olympisk mester i friidrett under Sommer-OL 1932 i Los Angeles. Hun vant høydehoppkonkurransen for damer med et hopp på 1,65 meter, som var ny verdensrekord, og samme høyde som sin landsmann Mildred Didrikson som tok sølv.

## OL-medaljer
* 1932  Los Angeles -  **Gull** i friidrett, høydehopp, damer

## Eksterne lenker
*
Harry Boye Karlsen

**Harry Boye Karlsen** (født 14. mars 1920 i Horten, død 8. januar 1994 i Larvik) var en norsk fotballspiller (back). Han fikk 58 landskamper i forsvaret til Norge fra 1946 til 1956. Han vant NM med Lyn i 1946, og vant serien i 1952-53, 1954-55 og 1955-56 med Larvik Turn. Han spilte også for Ørn.

## Referanser


## Eksterne lenker
* 
*  Harry Boye Karlsen på Eu-Football.info
* orn-horten.no: *Boye briljerte for begge*
Nøstegaten

**Nøstegaten** er en av hovedgatene i strøket Nøstet i Bergen. Nøstegaten 39-45 utgjør den eldste sammenhengende, bevarte trehusrekken i norsk byhistorie. 

Ettersom dendrokronologiske undersøkelser viste at tømmeret stammet fra årene 1601-21, ble Nøstegaten 39-45 automatisk fredet av Riksantikvaren høsten 2007. Bygningene har unngått 400 års bybranner og ble bare påført begrenset skade under bombingen av Nøstet i 1944 som kostet 43 personer livet. 

Bygningene ble høsten 2009 solgt til FAV Eiendomsutvikling ved Roger Iversen og Arne Veidung for én krone; samtidig påla salgskontrakten kjøperen å sette alle bygningene i stand i samarbeid med byantikvaren. I 2012 ønsket daværende kulturbyråd Harald Victor Hove å få opp et nybygg til Teatergarasjen; men Iversens fredede bygninger stod i veien for dette. Iversen ønsket i tillegg å gjenoppføre det historiske ekserserhuset på den historiske tomten.

I nr 45 åpnet et bordellmuseum i 2015, og Nøstet var kjent for beryktede steder som gledeshuset Vestindien. Et kunstgalleri er åpnet i nr 65.

Bergen Walk of Fame ble åpnet i Nøstegaten i 2015.

## Referanser


## Eksterne lenker
* Riksantikvaren om fredningen
Dlouhé stráně vannkraftverk

**Dlouhé stráně vannkraftverk** er et pumpekraftverk i Tsjekkia. Det har to turbiner med totalt installert effekt på 650 MW. Det ligger nordøst i landet, i kommunen Loučná nad Desnou i distriktet Šumperk i Sudetene.  Kraftverket bruker vann fra vassdraget til Morava, som renner sørover til Donau.

Øvre reservoar har dam i en høyde på  moh. (2,6 mill m³), mens nedre reservoar (3,4 mill m³) er en demning på 825 moh. ved Divoká Desná, ei venstre sideelv til Morava. Vannfallet (head) i anlegget er 525 meter. Anlegget ble påbegynt i 1978 og igangsatt i 1996.

## Bilder

PVE Dlouhé Stráně dolní nádrž (červenec 2024).jpg|Nedre reservoar
Dlouhe strane horni nadrz.jpg|Øvre reservoar


## Referanser


## Eksterne lenker
* 
* Dlouhe Strane Hydro Power Plant - EBRD template.
Olufemi Oladapo

**Olufemi Oladapo** (født 5. november 1988 i Nigeria) er en nigeriansk fotballspiller. Oladapo trives best i en posisjon defensivt på midtbanen.

Da Oladapo spilte i Nigeria spilte han for Shooting Stars. Etter oppholdet i Boavista FC reiste han tilbake til hjemlandet og trente med gamleklubben (Shooting Stars) mens han prøvde å komme på prøvespill hos andre klubber.

## Referanser


## Eksterne lenker
* 
* IKStart.no – Informasjon om spilleren hos IK Start
Capivara-demningen

**Capivara-demningen** (portugisisk: *Usina Hidrelétrica de Capivara*) er en demning og et vannkraftverk i Paranapanema-elven i det sørlig-sentrale Brasil, delstaten São Paulo. Installert effekt for vannkraftproduksjon er 619 MW. Arbeidet med dammen var ferdig 1975. Det oppdemmede Capivara-reservoar har et areal på 576&nbsp;km².

## Referanser
Lillian Copeland

**Lillian Copeland** (født 25. november 1904 i New York, død 7. juli 1964 i Los Angeles, California) var en amerikansk friidrettsutøvere som deltok i de olympiske leker 1928 i Amsterdam og 1932 i Los Angeles. 

Copeland ble olympisk mester i friidrett i Sommer-OL 1932 i Los Angeles. Hun vant diskoskonkurransen for damer med et kast på 40,58 som var ny olympisk rekord og en snau halvmeter lenger enn sin lagvenninne, Ruth Osborn, som tok sølv.

## OL-medaljer
* 1932  Los Angeles -  **Gull** i friidrett, diskos
* 1928  Amsterdam -  Sølv i friidrett, diskos

## Referanser


## Eksterne lenker
*
Pick-Up (TV-program)

:*For den nordiske versjonen fra 1997, se [[Pick-up (TV-program 1997)|Pick-Up '97]]*

***Pick-up*** er et norsk musikalsk TV-quiz som gikk på NRK-TV sommeren 1983 og 1984. Programmet omhandlet pop og rock de siste 30 år og ble ledet av Ivar Dyrhaug. I hvert program skulle to norske artister konkurrere mot hverandre i en spørrekonkurranse. Vinneren gikk videre til semifinale. 

## Konsept og deltakere
Programserien var lagt opp som en cup. Det startet med fire par, der vinneren gikk videre etter utslag. 

De åtte deltakerne som deltok i første sesongen var Jahn Teigen, Anita Skorgan, Marius Müller, Gudny Aspaas, Eldar Vågan, Marith Endresen, Per Inge Torkelsen og Stein Groven (Casino Steel). Marius Müller vant etter å ha slått Jahn Teigen i finalen den 27. august. 

I andre sesong deltok Åge Aleksandersen, Ingrid Bjørnov, Trond Granlund, Kine Hellebust, Magne Høyland, Marit Mathiesen, Ole i'Dole og Hilde Heltberg. Trond Granlund vant etter å ha slått ut Åge Aleksandersen i finalen.

## Produksjonsmannskap
Odd Arvid Strømstad, Arve Strømsæther og Ingvar Aarholdt (som også var dommer).

## Annet
En beslektede nordiske versjon gikk i 1997. I denne var det lagkonkurranse og ikke individuell slik som i 1983 og 84. Hvert lag representerte hvert sitt land i denne versjonen og deltakerne var heller ikke artister.

## Referanser


## Eksterne lenker
*
Gressvik BMX-klubb

**Gressvik BMX-klubb** (stiftet 10. juni 1986) er en norsk BMX-klubb fra Gressvik. Kjell Stuerød har vært leder i Gressvik BMX-klubb siden 2002.

## Historikk

Det begynte med at far og sønn Møklegård fikk låne et stykke jord av kommunen rett ved siden av Sportssenteret (nå er det bygget eldreboliger på den tomta). Det ble laget en enkel liten BMX-bane som ungene kunne trene på. Første stevnet hvor klubbens medlemmer deltok var i Göteborg 6-7. september 1986. Det har rent mye vann i Glomma siden den gang, og skikkelig sving på sakene ble det først da klubben fikk tildelt ny tomt av kommunen.

Ny bane og eget klubbhus ble oppført på dugnad, med økonomisk støtte fra Tippemidlene. For å bedre klubbens økonomi har klubbhuset vært utleid til privat barnehagedrift, men klubben har hele tiden kunnet bruke huset til møtevirksomhet og ved stevner. Banen har blitt regelmessig oppgradert, og senest med steinsetting av alle doseringer. Den holder internasjonal standard, og egen tribune gir fin utsikt til rytterne. Banen er ca. 400 meter lang, og ligger flott til med utsikt til Glomma. 
 
Våren/sommeren 2003 ble ett nytt og mindre klubbhus bygget. Det nye klubbhuset har innebygget speaker-paviljong på taket. Vinteren 2008/09 ble tribuneanlegget utbedret, samtidig som det ble bygget tak over kioskområdet. Det er også bygget nytt sekretariat. Våren 2009 ble det kjøpt en plasthall, 15x42 meter, som klubben høsten 2009 fikk tillatelse av Fredrikstad kommune til å reise. I denne skal det lages innendørs BMX-bane. Dette vil være med på å heve BMX-sporten på Østlandet.

Ny startbakke og treningsbane ble bygd i 2023.

## Eksterne lenker
*
Ruth Osborn

**Ruth Osborn** (født 24. april 1912 i Shelbyville i Missouri i USA, død 8. januar 1994) var en amerikansk friidrettsutøver som deltok i de olympiske leker 1932 i Los Angeles. 

Osborn vant en olympisk sølvmedalje i friidrett under Sommer-OL 1932 i Los Angeles. Hun kom på andreplass i diskos for damer med et kast på 40,12 bak sin landsmann Lillian Copeland som vant på ny olympisk rekord med tiden 40,58.

## OL-medaljer
* 1932  Los Angeles -  Sølv i friidrett, diskos

## Eksterne lenker
*
Isoplett

En **isoplett** er en linje på et meteorologisk plott som binder sammen punkter som har samme verdi av en variabel på et visst tidspunkt. Disse variablene kan være trykk, temperatur, vindfart osv. Isopletter gjør det lettere å visualisere meteorologiske felt. De vanligste isoplettene er: 

**[[Isobar]]**: linje med likt eller konstant trykk. 

**Isobront**: en linje mellom to geografiske punkter som har samme tordenværsaktivitet på samme tidspunkt. 

**Isodrosoterm**: en linje med konstant duggpunkttemperatur.

**Isogon**: en linje med konstant retning av en vektorstørrelse (vanligvis brukt for å beskrive vindretningsfelt).

**Isohøyde**: en linje med konstant geopotensiell høyde. Ofte blir de bare kalt «høydekoter».

**Isohum**: en linje med konstant fukt.

**Isohyet**: en linje med samme nedbørsmengde i løpet av en tidsperiode. 

**Isohypse**: samme som isohøyde.

**Isotach**: en linje med konstant vindfart. 

**[[Isoterm]]**: en linje med konstant temperatur.
Kelvin-Helmholtz-instabilitet

**Kelvin-Helmholtz-instabilitet** kan oppstå når det eksisterer et vertikalt skjær i fluid eller når det er stor nok fartsforskjell i grenseflaten mellom to fluidlag med forskjellig tetthet. Teorien kan brukes til å forutse ved hvilket tidspunkt et fluid blir instabilt og ved hvilket tidspunkt en strøm går over til å bli turbulent i et flui alt etter hvor stor tetthet og fart fluidstrømmene har. Herman von Helmholtz studerte dynamikken i to fluider med forskjellig tetthet når det oppstår en liten forstyrrelse, som en bølge, på grenseflaten mellom fluidene. 

Vi kan tenke oss to fluider med forskjellig tetthet som beveger seg parallelt med forskjellig fart. Hvis en ignorerer overflatespenningen og har bølger med kort nok bølgelengde, vil grenseflaten mellom væskene være ustabil uansett farten til væskestrømmene. Men siden det eksisterer en overflatespenning, vil grenseflaten være stabil for korte bølgelengder, og teorien kan da forutse hvor stor fart væskene må ha for å bli ustabile. Når en har overflatespenning med i teorien kan en forutse når det vil bli dannet bølger i tilfellet vind over vann. 

Når fordelingen av tetthet og fart stadig endrer seg (med det lettere laget øverst, slik at væsken er Rayleigh-Taylor-stabil) kan en bruke Richardsontallet, Ri, for å fortutse ved hvilket tidspunkt det oppstår KH-instabilitet. Vanligvis er et lag ustabil for Ri<0,25. 

Disse effektene er forholdsvis vanlige i skylag. 

## Se også
* Rayleigh-Taylor-instabilitet

## Kilder
*Science Direct
Isoterm

En **isoterm** er en linje med lik eller konstant temperatur på en graf, et plott eller et kart. En slik linje blir også kalt en isoplett. Isotermer blir oftest sett på værkart for å vise storskala temperaturfordelinger. 

## Se også
* Isotermprosess
Jadwiga Wajsówna

**Jadwiga Wajsówna** (født 30. januar 1912, død 1. februar 1990) var en polsk friidrettsutøvere som deltok i de olympiske leker 1932 i Los Angeles, 1936 i Berlin og 1948 i London.

Wajsówna vant en olympisk bronsemedalje i friidrett under Sommer-OL 1932 i Los Angeles. Hun kom på tredjeplass i diskos for damer bak Lillian Copeland og Ruth Osborn begge fra USA.

Fire år senere, under Sommer-OL 1936 i Berlin, kom hun på andreplass i diskos bak Gisela Mauermayer fra Tyskland.

## OL-medaljer
* 1936  Berlin -  Sølv i friidrett, diskos  Polen
* 1932  Los Angeles -  Bronse i friidrett, diskos  Polen

## Referanser


## Eksterne lenker
*
Kondensasjonsnivå for heving

**Kondensasjonsnivå for heving** (engelsk: *Lifting condensation level*, LCL) er høyden der en luftpakke som blir hevet vil bli mettet på grunn av adiabatisk avkjøling.

En kan finne nivået på følgende måte på et meteorologisk diagram:

* Start med temperaturen T til pakken og dersom luften ikke er mettet følg linjen for den tørradiabatiske temperaturendringen. Dersom luften alt er mettet vil luftpakken allerede være ved eller over kondensasjonsnivået for heving. 
* Ut fra duggpunkttemperaturen til luftpakken, kan en følge linjen for blandingsforholdet oppover. 
* I kryssingspunktet mellom de to linjene finner en kondensasjonsnivået for heving. 

Den potensielle temperaturen til luftpakken blir ikke endret så lenge prosessen er adiabatisk (ingen varmeutveksling med omgivelsene). Volumet vil derimot øke siden lufttrykket minker med høyden. Dette fører til at temperaturen til luftpakken minker (ut fra den ideelle gassloven). Siden luftpakken heller ikke mister masse, vil blandingsforholdet mellom vanndamp og tørr luft være det samme helt til temperaturen har nådd nivået for metting. Når det skjer vil vanndampen kondensere, og hvis luftpakken blir hevet videre oppover vil det bli dannet skyer.

## Kilder
* M K Yau and R.R. Rogers, *Short Course in Cloud Physics, Third Edition*, publisert av Butterworth-Heinemann, 1. januar 1989, 304 sider. EAN 9780750632157 ISBN 0-7506-3215-1
Arne Pedersen (fotballspiller)

**Arne Pedersen** (1931–2013) var en norsk fotballspiller.

Pedersen fikk 40 landskamper, og scoret 11 mål for  fra 1957 til 1966. Han vant norgesmesterskapet med  i 1957, 1961 og 1966 og vant serien i 1950–51, 1951–52, 1953–54, 1956–57, 1959–60 og 1960–61 med samme lag. Med 114 mål i 1. divisjon er han på 8.-plass blant mestscorende spillere i Norge og han er den niende mest scorende spilleren i Fredrikstad fotballklubbs historie.

Pedersen døde i november 2013, 82 år gammel.

## Referanser


## Eksterne lenker
* 
* ffksupporter.net: *1950–59 – Den andre gullalderen*
Per Nilsson (forfatter)

**Per Håkan Stefan Nilsson** (født 1954) er en svensk barne- og ungdomsbokforfatter.

Han debuterte i 1986 med *Mellan vakna och somna* og er særlig kjent for ungdomsromanene *Hjertets fryd* (1992) og *[[Ravnens sang]]* (1994, norsk 1996). *Ett annat sätt att vara ung* (2000) er filmatisert som *[[Hannah med H]]* (2003). 

Per Nilsson har siden slutten av 1980-årene bodd i Sölvesborg. Til 1999 jobbet han som musikklærer, men har siden det vært forfatter og manusforfatter på heltid. Han satt på stol nummer åtte i Svenska barnboksakademien 1997–2010.

## Priser
*  – August-nominert for *[[Ravnens sang]]*
* 1994 – Rabén & Sjögrens konkurranse «beste kjærlighetsroman» for *[[Hjertets fryd]]*
*  – Deutscher Jugendliteraturpreis for *Hjertets fryd*
* 1997 – Nils Holgersson-plaketten for *[[Anarkai]]*
*  –  
* 1998 – August-nominert for *[[Du & du & du]]*
*  – Astrid Lindgren-prisen 
* 1999 – Den nederlandske prisen *Zilveren Zoen* (sølvkysset) for *Hjertets fryd*
*  – August-nominert for *[[Ett annat sätt att vara ung]]*
*  – August-nominert for *[[Sjutton]]*
*  – Expressens Heffaklump for *[[Ask och Embla]]*
*  – Augustprisen for *[[Svenne (bok)|Svenne]]*
* 2006 – Los Angeles Times Book Prize for *Du & du & du*

## Referanser


## Eksterne lenker
* 
* 
*  forfattarformedlingen - Per Nilsson
*  Rabén & Sjögren
Konvektiv tilgjengelig potensiell energi

**Konvektiv tilgjengelig potensiell energi** (engelsk: *Convective Available Potential Energy*, CAPE) er et uttrykk brukt innen meteorologi for energimengden en luftpakke ville hatt om den ble løftet til en bestemt høyde i atmosfæren. CAPE blir målt i joule per kilogram luft (J/kg). Alle verdier større enn 0&nbsp;J/kg indikerer instabilitet og at utviklingen av tordenvær er mulig. 

Tordenvær oppstår når luftpakker blir løftet vertikalt. Atmosfæren er varm ved overflaten, men blir gradvis kaldere med høyden. Når luftpakker blir avkjølt senere enn i omggivelsene rundt, vil den bli varmere og få mindre tetthet enn omgivelsene. Pakken vil da fortsette å stige gjennom atmosfæren så lenge omgivelsene er kaldere enn luftpakken. 

I ekstreme tilfeller med kraftig uvær kan CAPE-verdiene komme over 5000&nbsp;J/kg. To timer før Oklahoma ble rammet av en kraftig tornado i mai 1999, ble CAPE-verdiene over Oklahoma City målt til 5885&nbsp;J/kg. Et par timer senere raste en F5 tornado de sørlige forstedene av byen. 

Uvær og tornadoer kan imidlertid oppstå i områder med mye lavere CAPE-verdier. 

## Eksterne lenker
* En kort beskrivelse av CAPE  (engelsk)
Cannonball

***Cannonball*** er en amerikansk actionkrim og dramakomedie fra 1976 med David Carradine i hovedrollen. Regi er ved Paul Bartel.

*Cannonball* er delvis inspirert av «Cannonball Baker Sea-To-Shining-Sea Memorial Trophy Dash», som er benevnelsen på flere illegale billøp som ble arrangert i USA på 1970-tallet. Den kom omtrent samtidig med *[[The Gumball Rally]]*, som er basert på samme sak. *Cannonball* antas å være inspirasjonkilden til actionkomedien *[[Verdens sprøeste bilrace]]* og dens oppfølgere. Filmen er også kjent under den engelske tittelen *Carquake*. 

Bartel lagde filmen bare året etter at han regisserte den langt voldeligere bilfilmen *[[Death Race 2000]].*

## Handling
Filmen handler om et ulovlig, hemmelig bilrace som går fra California til New York. Alt er tillatt, og alle kan delta. Favoritten er "Cannonball". Han konkurrerer ved hjelp av broren som ikke skyr noen midler for å sette konkurrentene ut av spillet.

## Om filmen
Filmen fikk bare en av fire stjerner av den amerikanske kritikeren Roger Ebert.

*[[VG]]s* anmelder gav den terningkast en og beskrev den som en «spekulativ bøllefilm med råkjøring og sjofle knep for å sende racerkonkurrentene hinsides».

## I rollene
* David Carradine – Coy "Cannonball" Buckman
* Bill McKinney – Cade Redman
* Veronica Hamel – Linda Maxwell
* Gerrit Graham – Perman Waters
* Robert Carradine – Jim Crandell
* Belinda Balaski – Maryann
* Mary Woronov – Sandy Harris (Girl in the Van #1)
* Diane Lee Hart – Wendy (Girl in the Van #2)
* Glynn Rubin – Ginny (Girl in the Van #3)
* James Keach – Wolf Messer
* Dick Miller – Bennie Buckman
* Paul Bartel – Lester Marks

(Martin Scorsese, Roger Corman og Sylvester Stallone har små biroller i filmen).

## Referanser


## Eksterne lenker
*
Elektrondiffraksjon

**Elektrondiffraksjon** er en teknikk som brukes til å studere materie gjennom å skyte elektroner på en prøve og studere det resulterende interferensmønsteret. Atomene i prøven fungerer som et diffraksjonsgitter for elektronene.

Interferens er en bølgefenomen, så det at elektroner interferer vil si at de viser bølgeoppførsel. Fenomenet er kjent som bølge-partikkel-dualitet og kan kun beskrives kvantemekanisk, ikke med klassisk mekanikk. Bølgene kalles gjerne materiebølger eller de Broglie-bølger.

Elektrondiffraksjon brukes i faststoffysikk og -kjemi for strukturbestemmelse. For krystallinske prøver kan man bruke interferensmønsteret til å utlede informasjon om krystallstrukturen, f.eks. gitterparametre. Praktisk brukes gjerne et transmisjonselektronmikroskop (TEM) for å akselerere elektronene til ønsket bølgelengde før de blir sendt gjennom prøven.

Elektrondiffraksjon også til identifisering og strukturbestemmelse av pulverprøver i pulverdiffraksjon og molekyler i gassfase.

Andre former for stråling enn elektroner brukes også på tilsvarende vis, slik som røntgenstråler i røntgenkrystallografi og nøytroner i nøytrondiffraksjon.

## Litteratur

* Rick Ubic. "Electron Diffraction " i *Lecture Notes MSE 421/521 Introduction to Electron Microscopy*. 2012

* Brent Fultz & James Howe. *[https://link.springer.com/book/10.1007/978-3-642-29761-8 Transmission Electron Microscopy and Diffractometry of Materials]*. 4th ed. 2013
Konvektiv instabilitet

**Konvektiv instabilitet** eller **stabiliteten** til en luftmasse viser til evnen luften har til å hindre vertikal bevegelse. En *stabil* atmosfære gjør vertikale luftbevegelser vanskelig, og små vertikale forstyrrelser blir dempet og går bort. I en *ustabil* atmosfære vil vertikale luftbevegelser (som i orografisk heving der luftmasser blir flyttet oppover av vind som stiger opp en fjellside) ofte bli forsterket og en får turbulente luftstrømmer og konvektiv aktivitet. Ustabilitet kan føre til omfattende turbulens, omfattende vertikale skyer, og kraftige værfenomen som tordenvær.

Adiabatisk avkjøling og oppvarming er fenomen knyttet til stigende eller fallende luft. Stigende luft utvider seg og blir avkjølt på grunn av trykkfallet med høyden. Det motsatte skjer med fallende luft, når lufttrykket øker og temperaturen i den fallende lufta stiger fordi den vert komprimert. Adiabatisk oppvarming og adiabatisk avkjøling er uttrykk som blir anvendt for å beskrive denne temperaturendringen. 

Den adiatbatiske temperaturendringen er temperaturendringen en fallende eller stigende luftmasse endrer seg med, og instabilitet oppstår når lufttemperaturen til den stigende eller fallende luftmassen er forskjellig fra den omliggende luften i atmosfæren som ligger i ro. 

Om en luftmasse som blir flyttet oppover endrer temperatur med høyden senere enn den omliggende luften gjør, vil denne luftmassen være *varmere* sammenlignet med den omliggende luften. Siden varm luft er lettere enn kald luft, vil en slik luftmasse holde frem å stige oppover. 

På samme måte vil en luftmasse som flytter seg oppover med en temperaturendring med høyden som er lavere enn temperaturendringen i den omliggende luften, gjøre luftmassen *kaldere* sammenlignet med den omliggende luften. Siden kald luft er tyngre, så vil hevingen av denne luftmassen bli motarbeidet. 

Fuktig luft blir avkjølt senere enn tørr luft (når en utfører samme vertikale bevegelse). Derfor er fuktig luft generelt mindre stabil enn tørr luft. Temperaturendringen for tørr (umettet) luft er om lag 9,8&nbsp;ºC per 1000 meter, og for fuktig luft fra 3,1 til 9,2&nbsp;ºC per 1000 meter.

Kombinasjonen av fukt og temperatur avgjør stabiliteten til luften og hvordan været blir. Kjølig, tørr luft er særs stabil og motsetter seg vertikale bevegelser. Dette fører til fint og generelt klart vær. Den største instabiliteten oppstår når luften er varm og fuktig, som en har i tropiske områder om sommeren. Som regel oppstår det tordenvær daglig i områder med så ustabil luft. 

I gjennomsnitt er temperaturendringen til atmosfæren (i troposfæren) med høyden om lag 6,6&nbsp;ºC per 1000 meter. 

## Se også
*Lifted index

## Referanser
Som julekvelden på kjerringa

***Som julekvelden på kjerringa*** er et norsk underholdningsprogram som ble sendt hver lille julaften på NRK Radio fra 1971 til 2007. Programmet gikk direkte og ble  først ledet av Else Michelet og Ingrid Sahlin-Sveberg, men fra 1973 frem til 2007 var det kun Sahlin-Sveberg som satt ved mikrofonen. Programmet gjenoppstod i 2017. 

Programmet varte rundt to timer og besto av kåserier, dikt, julemusikk og annen underholdning ledsaget av Sahlin-Svebergs stemme. Opp gjennom årene hadde programmet mange gjester og flere av disse var gjengangere. Blant dem som ofte var innom studioet var Per Aabel, Nils Johan Rud, Kjell Aukrust, Toralv Maurstad, Wenche Foss, Knut Risan og Lise Fjeldstad. 

Programmet ble vanligvis avsluttet med Mahalia Jacksons versjon av Silent night.

## Bakgrunn
Programmet gikk inn en i tradisjon NRK hadde med førjulsprogrammer. P1 hadde svært lenge hatt et kvelden-før-kveldenprogram på lillejulaften. I flere år hadde først Erik Diesen og siden Kjell Edlund hatt sendinger disse kveldene. I 1971 ønsket Kjell Edlund å gjøre noe annet og Sahlin-Sveberg tilbød seg å ta denne jobben.

## Referanser


## Eksterne lenker
* Hjemmeside på NRK Radio
Ingrid Sahlin-Sveberg

**Ingrid Auguste Agathe Rynning Sahlin-Sveberg** (1940–2017) var en norsk radioprodusent, kulturjournalist og programleder som var ansatt i NRK i drøyt 50 år. Hun ble blant annet kjent som mangeårig programleder i juleprogrammet ''Som julekvelden på kjerringa'' som gikk på NRK Radio hver lille julaften fra 1972 til 2007.

Hun ble ansatt i NRK i 1959. Hun jobbet først med teknisk regi i Radioteatret, før hun begynte i Utenlandsprogrammet. Siden var hun i 15 år programleder for *[[Nitimen]]* og *[[Reiseradioen]]*. Sammen med Tor Åge Bringsværd laget hun på 1970-tallet over hundre radioprogrammer, deriblant programserien *Mot Midnatt – Magasin for Skrekkblandet Fryd*. I to år var hun også NRKs første (og eneste) kulturkorrespondent i København. Hun sluttet i NRK på sin 70-årsdag i 2010.

I 2004 utgav hun boka *Jul gjennom alle tider*, Orion Forlag. Illustrert av Inni Karine Melbye. 

I 1989 ble hun tildelt Riksmålsforbundets lytterpris.

## Referanser
Ravnens sang

***Ravnens sang*** (svensk: *Korpens sång*) er en ungdomsroman av Per Nilsson som blander magisk realisme, undergangsstemning og ungdommelige identitetsspørsmål Den ble utgitt i 1994 på forlaget Rabén & Sjögren og utkom i norsk oversettelse av Tor Fretheim i 1996 på Cappelen Forlag.

Romanen ble nominert til Augustprisen i 1994.

## Handling
Romanen handler om David, som opplever at kameraten brått begår selvmord. I løpet av kort tid hører han om flere selvmordsforsøk blant venner og jevnaldrende, og David begynner å se et mønster. I forkant av dødsfallene har alle ungdommene blitt introdusert for en mann, som har holdt foredrag på skolene de har gått på. Mannen oppgir ulikt navn på de ulike skolene, men David kjenner ham igjen på to tegn. De ulike navnene som oppgis, betyr alle "Ravn" på ulike språk, og øynene hans glimter gult som på en ravn. Foredraget han har holdt har gått ut på fremtidsproblemene verden står overfor, og det er i etterkant av dette foredraget at flere elever mister troen på livet. David, lillesøsteren Tove og en finsk jente som nesten ble et av mannens ofre begynner å etterforske hvem han er, og hva han gjør med ungdommer.
Nivå for fri konveksjon

**Nivået for fri konveksjon** (engelsk: *Level of Free Convection*, LFC) er et nivå i atmosfæren der temperaturen begynner å falle raskere enn den fuktigadiabatiske temperaturendringen til en mettet luftpakke i samme nivå. 

Den vanligste måten å finne nivået for fri konveksjon på i et diagram, er å løfte en luftpakke fra lavere nivå tørradiabatisk til den krysser linjen for blandingsforholdet til pakken. Fra der kan en følge pakken fuktigadiabatisk til temperaturen til pakken er lik temperaturen til omgivelsene. Hvis temperaturen til pakken da er høyere enn omgivelsene dersom en løfter pakken videre langs fuktigadiabaten har in funnet nivået for fri konveksjon. 

Den ideelle gassloven (**PV = nRT**) gir at volumet til luftpakken er større enn den omliggende luften etter nivået for fri konveksjon. Luftpakken er lettere enn luften i omgivelsene, og vil fortsette å stige til temperaturen er lik omgivelsene. Dersom luftmassen har et eller flere nivåer for fri konveksjon er den potensiell ustabil og kan føre til konvektive skyer som cumulus eller tordenskyer.
The Madwoman in the Attic

**The Madwoman in the Attic** (The woman Writer and the Nineteenth Century Literary Imagination) er et litteraturteoretisk verk innen feministisk litteraturteori, skrevet av Sandra M. Gilbert og Susan  Gubar. Verket ble først utgitt i 1979, og deretter en ny utgave i 2000. Gilbert og Gubar tar for seg kvinnelige forfattere fra attenhundretallet, med vekt på forfattere som Jane Austen, Charlotte Brontë, Emily Dickinson og George Eliot. Tittelen «The Madwoman in the Attic» henspiller på handlingen i en roman av Charlotte Brontë, Jane Eyre. Teorien som presenteres handler om hvordan de kvinnelige forfatterne, i sin kamp for å bli anerkjent på et ellers mannsdominert litterært område, måtte overvinne mytene og stereotypene som var knyttet opp til kvinnen som kjønn. Gilbert og Gubar presenterer to ulike versjoner av den kvinnelige stereotypen, engelen og den gale kvinnen, og viser hvordan disse to kvinneskikkelsene utgjør sentrale deler i kvinnenes forfatterskap.

## Referanser
Aleksander Olsen

**Aleksander Olsen** eller **Alexander Olsen** er navnet til flere personer:

*Alexander Olsen Nagelsett (1899–1975), norsk fotballspiller i mellomkrigstiden. 
*Alexander Olsen (friidrettsutøver), norsk stavhopper.
*Aleksander Olsen (fotballtrener), norsk fotballtrener. 
*Alexander Olsen Syversen, norsk ishockeyspiller.
*Alexander Steen Olsen, norsk alpinist
Nedstrømning

**Nedstrømning** er en prosess der en væske eller gass med høy tetthet synker ned under en væske eller gass med lavere tetthet. Dette skjer når kaldt vann eller saltvann synker under varmere eller ferskere vann. I atmosfæren skjer det når kald luft synker under varmere luft, ofte som en del av en konveksjonscelle. 

Den motsette prosessen er oppstrømning, og disse to prosessene utgjør den termohaline sirkulasjonen i havet. En har også nedvelling i platetektonikk der kaldere deler av litosfæren synker i subduksjonssoner,
Kjernevåpenteknologi

**Kjernefysisk våpenteknologi** er fysiske, kjemiske og tekniske ordninger som gjør at en fysikk-pakke av kjernefysiske våpen detonerer. Det finnes tre grunnleggende typer teknologier. I alle tre har eksplosiv energi til utløste enheter blitt hentet primært fra kjernefysisk fisjon, ikke fusjon.

## Noter
Forsøl

**Forsøl** (nordsamisk: *Sivlu*) er ei fiskebygd i Hammerfest kommune i Finnmark med 200 innbyggere.  Den ligger på nordsida av Kvaløya, rundt 10&nbsp;km fra byen Hammerfest. Området har vært bebodd siden jernalderen.

I bygda finnes det et oppvekstsenter med skoletrinn fra 1.-10. klasse, samt barnehage. I 2014 etablerte Lerøy Norway seg med et fiskemottak i Forsøl.

## Referanser